1962R0025 — SL — 01.05.1970 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

UREDBA št. 25

o financiranju skupne kmetijske politike







SVET EVROPSKE GOSPODARSKE SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti členov 40, 43 in 199 do 209 Pogodbe, ob upoštevanju predloga Komisije, ob upoštevanju mnenja Evropskega parlamenta, ker delovanje in razvoj skupnega trga kmetijskih proizvodov zahteva hkraten razvoj skupne kmetijske politike, ki predvsem obsega skupno ureditev kmetijskih trgov; ker bi bilo treba ustanoviti Evropski kmetijski usmerjevalni in jamstveni sklad in določiti pogoje za delovanje sklada, da bi ta skupna ureditev lahko dosegla svoje cilje; ker je v zvezi z ustanovitvijo tega sklada in z izvajanjem skupne kmetijske politike očitno nastala potreba, da se sprejmejo določena skupna pravila finančne in proračunske politike, SPREJEL NASLEDNJO UREDBO:







Člen 1

Ustanovi se Evropski kmetijski usmerjevalni in jamstveni sklad (v nadaljevanju „Sklad“) za doseganje ciljev skupne ureditve kmetijskih trgov. Sklad je del proračuna Skupnosti.







NASLOV I

Faza enotnega trga

Člen 2

1. Prihodki iz prelevmanov pri uvozu iz tretjih držav prirastejo Skupnosti in se uporabljajo za izdatke Skupnosti, tako da proračunska sredstva Skupnosti zajemajo te prihodke skupaj z vsemi drugimi prihodki, ki se določijo v skladu s pravili pogodbe, ter prispevki držav članic v skladu s členom 200 Pogodbe. Svet v primernem roku začne postopek za izvedbo zgornjih določb, ki je opredeljen v členu 201 Pogodbe.

2. Ker bodo v fazi enotnega trga cenovni sistemi standardizirani in bo kmetijska politika določena na ravni Skupnosti, se bodo tudi njene finančne posledice prenesle na Skupnost.

Sklad tako financira:

(a) nadomestila za izvoz v tretje države;

(b) intervencije za stabilizacijo trgov;

(c) skupne ukrepe, sprejete za doseganje ciljev iz člena 39(1)(a) Pogodbe, vključno s strukturnimi spremembami, ki so potrebne za pravilno delovanje skupnega trga, če ti ukrepi ne posegajo v delo Evropske investicijske banke in Evropskega socialnega sklada.







NASLOV II

Prehodno obdobje

Člen 3

1. Do pomoči iz Sklada so upravičeni naslednji izdatki:

▼M3

(a) Nadomestila za izvoz v tretje države, odobrena v skladu z določbami uredb o posameznih proizvodih; do konca obračunskega obdobja 1966/67 pa se taka nadomestila izračunajo na podlagi neto izvoženih količin in stopnje nadomestila v državi članici, v kateri je povprečno nadomestilo najnižje;

▼B

(b) intervencije na domačem trgu, katerih cilj in funkcija sta enaka kakor pri nadomestilih iz pododstavka (a); Svet na predlog Komisije v drugi fazi soglasno in nato s kvalificirano večino ugotovi, da sta enaka;

(c) druge intervencije na notranjem trgu v skladu s pravili Skupnosti; pogoje za upravičenost izdatkov v zvezi z njimi na predlog Komisije določi Svet v drugi fazi soglasno, nato pa s kvalificirano večino;

(d) ukrepi, sprejeti v skladu s pravili Skupnosti za doseganje ciljev iz člena 39(1)(a) Pogodbe, vključno s strukturnimi spremembami, ki jih zahteva razvoj skupnega trga; pogoje za upravičenost izdatkov v zvezi z njimi na predlog Komisije določi Svet v drugi fazi soglasno, nato pa s kvalificirano večino.

2. Komisija predloži začetne predloge v skladu z odstavkom 1(b), (c) in (d) najpozneje do 30. septembra 1962, da lahko Komisija financira transakcije iz teh pododstavkov od leta 1962/63 naprej.

3. Od prvega leta naprej Svet vsako leto na podlagi poročila Komisije pregleda, kako financiranje izvoznih nadomestil Skupnosti iz odstavka 1(a) vpliva na usmerjanje proizvodnje in razvoj trgov.

Svet lahko na predlog Komisije v drugi fazi soglasno na zahtevo države članice ali Komisije, nato pa s kvalificirano večino na predlog Komisije, spremeni merila za financiranje teh nadomestil iz sredstev Skupnosti.

Svet na podlagi poročila Komisije vsako leto tudi pregleda učinek financiranja Skupnosti iz odstavka 1(b), (c) in (d) na skupno kmetijsko politiko.

Člen 4

Pred koncem tretjega leta Svet na podlagi poročila Komisije izvede celovit pregled razvoja transakcij Sklada kot celote, narave izdatkov iz sklada, pogojev za ugotavljanje upravičenosti teh izdatkov, razdelitev prihodkov Sklada in napredek pri izvajanju skupne kmetijske politike, zlasti pri usmerjanju kmetijske proizvodnje v državah članicah, usklajevanju cen in razvoju trgovine v Skupnosti. Ta pregled se opravi pred sprejetjem sklepov na podlagi členov 5(1) in 7(2).

Člen 5

1. Prispevek iz Sklada za upravičene izdatke v skladu s členom 3(1)(a), (b) in (c) za prva tri leta se določi na eno šestino za leto 1962/63, dve šestini za leto 1963/64 in tri šestine za leto 1964/65.

Od 1. julija 1965 in do konca prehodnega obdobja se prispevki iz Sklada redno povečujejo tako, da se na koncu prehodnega obdobja iz Sklada financirajo vsi upravičeni izdatki. Na podlagi rezultatov celovitega pregleda iz člena 4 Svet sprejme potrebne sklepe po postopku glasovanja iz člena 43 Pogodbe.

2. Prispevek iz Sklada za izdatke, ki so upravičeni v skladu s členom 3(1)(d), po možnosti ustreza eni tretjini zneska, določenega v skladu z odstavkom 1 tega člena.

▼M2

However, from the accounting period 1967/68, the contribution of the Fund to expenditure eligible under Article 3 (1) (d) of this Regulation, determined in accordance with the above subparagraph, may not exceed an annual amount of 285 000 000 units of account. This amount may be increased by the Council acting in accordance with the procedure laid down in Article 43 of the Treaty.

▼M4

For the “second half of 1969” accounting period, the contribution from the Fund to expenditure eligible for aid under Article 3 (1) (d), determined in accordance with the first subparagraph, may not exceed an amount of 142·5 million units of account.

▼B

Člen 6

1. Skupni znesek, ki se dodeli Skladu za poravnavanje zgoraj opredeljenih izdatkov, vsako leto določi Svet v skladu s proračunskim postopkom.

2. Vsako leto se določeni zneski lahko povečajo s sklepom Sveta v skladu z istim postopkom.

Člen 7

1. Prihodki Sklada za prva tri leta so finančni prispevki držav članic, katerih prvi del se izračuna v skladu z lestvico iz člena 200(1) Pogodbe in drugi del sorazmerno neto uvozu vsake države članice iz tretjih držav.

Oba dela prispevkov držav članic predstavljata skupne prejemke Sklada v naslednjih razmerjih:







1962/63 % 1963/64 % 1964/65 % Po lestvici iz člena 200(1) 100 90 80 Po deležu neto uvoza – 10 20

2. Pred koncem tretjega leta in ob upoštevanju rezultatov celovitega pregleda iz člena 4 Svet po postopku iz člena 200(3) Pogodbe in s ciljem zagotoviti postopno napredovanje k enotnemu tržnemu sistemu pripravi pravila o prihodkih Sklada, ki veljajo od 1. julija 1965 do konca prehodnega obdobja.

Člen 8

Ta uredba se pod pogoji iz uredb o vsakem od posameznih proizvodov uporablja za trge z žiti, mesom prašičev, jajci in perutninskim mesom od ►M1 30. julijem 1962 ◄ , za trg z mlekom in mlečnimi proizvodi od 1. novembra 1962 in po potrebi za druge trge od datumov, ki jih določi Svet.

Ta uredba je v celoti zavezujoča in se neposredno uporablja v vseh državah članicah.